Дмитрий Петров

Дмитрий Юрьевич Петров (1958 елның 16 июле, Яңа Мәскәү, Тула өлкәсе) — Россия синхрон тәрҗемәчесе, М.С. Нарикбаев исемендәге КАЗГЮУның Югары гуманитар мәктәбе профессоры. 2012—2016 елларда — «Культура» телеканалында «Полиглот» реалити-шоу алып баручы-укытучысы.

 Тормыш юлы 
Дмитрий Петров 1958 елның 16 июлендә Тула өлкәсенең Яңа Мәскәү шәһәрендә туа. 1975 елда Морис Торез исемендәге Мәскәү дәүләт чит телләр институтына (МГПИИЯ, хәзер — Мәскәү дәүләт лингвистика университеты) укырга керә. Соңрак Петров бу югары уку йортта тәрҗемәчелек факультетының инглиз телен тәрҗемә итү һәм тәрҗемә итү практикасы кафедрасында укытучы булып эшли.

Матбугатта бастырылган интервьюда Дмитрий Петровның 30 дан артык тел белән таныш булуы хәбәр ителә. Үз раслаулары буенча, 50 телдә укырга мөмкин, әмма 8 тел белән эшли: инглиз, француз, итальян, испан, алман, чех, грек һәм һинд.

2011 елның декабрендә, Казакъстан Республикасы мәдәният министрлыгының Телләр комитеты заказы буенча төзелгән «Тілашар ENTER» яңа цикллы телевизион проекты кысаларында казакъ телен өйрәнү буенча мотивация курсы үткәрә.

2012 елның гыйнварыннан 2016 елның июненә кадәр — «Культура» телеканалында «Полиглот» белем бирү программасы алып баручы-укытучысы. Тапшыруның барлыгы сигез сезоны чыккан: инглиз, итальян, француз, испан, алман, һинд/урду  , португал һәм кытай телләре буенча.

Рус такмакларының чит телләргә тәрҗемәләр авторы. Матбугат хәбәрләренә караганда, Дмитрий Петров Михаил Горбачев, Борис Ельцин, Владимир Путин белән эшләгән  .

2019 елда «Univer» телеканалында татар телен өйрәнү буенча дәресләр циклын алып барган. «Туры сүз» лекторий циклында телләр тарихы турында аудиокитаплар циклын язган, «Сүзләр тылсымы» һәм «Дөнья теле» китапларын, инглиз, алман, француз, грек һәм испан телләрен мөстәкыйль өйрәнү дәреслекләр чыгарган.

2012 елда Мәскәүдә Дмитрий Петровның Инновацион-коммуникатив лингвистика үзәге ачыла.

 Шәхси тормыш 
Өйләнгән, хатыны — Анамика Саксен, Һиндстанда туып-үскән, тәрҗемәче. Өч баласы бар: уллары Демьян һәм Илиан, кызы Арина.

 Искәрмәләр 

 Сылтамалар 

 Центр лингвистики Дмитрия Петрова
 Как научить полиглота новому языку? Интервью с Д. Ю. Петровым
 Ведущий шоу «Полиглот» Дмитрий Петров: «Сложности с Гай Германикой? Все мы с её особенностями как-то уживались» Вечерняя Москва, 10 января 2014
 Youtube та Дмитрий Петров видеоблогы

Төркем:Полиглотлар
Төркем:Әлифба буенча шәхесләр
Төркем:ССРБ тәрҗемәчеләре
Төркем:Википедия:Замандашлар биографиясе
Төркем:1958 елда туганнар
Төркем:16 июль көнне туганнар
Төркем:Мәскәү лингвистика университетын тәмамлаучылар